laion/Wikipedia-Exotic huggingface dataset:
יחסי סין – קוריאה הצפונית

יחסי סין–קוריאה הצפונית הם היחסים בין הרפובליקה העממית של סין לבין קוריאה הצפונית. שתי המדינות מקיימות יחסים דיפלומטים מלאים, כאשר לסין יש שגרירות רשמית בפיונגיאנג ולקוריאה הצפונית ישנה שגרירות רשמית בבייג'ינג. סין וקוריאה הצפונית נהנו בעבר מקשרים דיפלומטיים הדוקים, אך במשך השנים היחסים ביניהם ירדו במידה ניכרת בעקבות דאגה הולכת וגוברת של סין מתוכנית הגרעין של קוריאה הצפונית. ב-6 באוקטובר 1949 החליפו המדינות הכרה דיפלומטית. במאי 1950 ביקר קים איל-סונג בחשאי בבייג'ינג במטרה להפיץ להנהגה הסינית את תוכנית הלוחמה שלו. בעקבות חציית קו הרוחב 38, על ידי כוחות האומות המאוחדות בעת מלחמת קוריאה, באוקטובר 1950, נכנסה סין למלחמה בתמיכתה בקוריאה הצפונית. בנוסף להתערבותה הצבאית של סין במלחמת קוריאה, קיבלה סין גם פליטים וסטודנטים מקוריאה הצפונית בעת המלחמה וסיפקה סיוע כלכלי לקוריאה הצפונית. בעקבות חתימת הסכם שביתת הנשק במלחמת קוריאה ב-1953, סין ביחד עם חברות הגוש המזרחי בראשות ברית המועצות סיפקה סיוע כלכלי נרחב לקוריאה הצפונית על מנת לתמוך בשיקומה ובפיתוחה הכלכלי. שנות השישים של המאה העשרים התאפיינו בעיקר בהרעה ביחסי סין וקוריאה הצפונית, בעיקר עקב ביקורת מצד צפון קריאה על המהפכה התרבותית בסין, כאשר סין תיארה את קוריאה הצפונית כ"רוויזיוניסטית". ב-1961 חתמו שתי המדינות על "הסכם הידידות הסינית" לשיתוף פעולה בין סין לקוריאה הצפונית, אשר תוקפו פג בשנת 2021. במסגרת ההסכם התחייבה סין להגיש מיד סיוע צבאי לקוריאה הצפונית במסגרת כל התקפה חיצונית עליה. ב-1 בינואר 2009 הכריזו שתי המדינות על שנת 2009, כעל "שנת הידידות בין סין לקוריאה הצפונית", לציון 60 שנות יחסים דיפלומטיים בין שתי המדינות. ב-5 במאי 2013 תפסה קוריאה הצפונית סירת דיג סינית ועליה 16 אנשי צוות. על מנת להחזיר את הסירה ואת אנשי הצוות עמה לסין, דרשה קוריאה הצפונית 600 אלף יואן. לפי מאמר בניו יורק טיימס, היחסים בדצמבר 2014, הגיעו לנקודה נמוכה ביותר. בשנת 2018 נשיא סין שי ג'ינפינג פגש את מנהיג קוריאה הצפונית במרץ ושנית במאי - שני הביקורים נערכו בסין. סין היא בפועל שותפת המסחר היחידה של קוריאה הצפונית, כאשר כ-90% מהיבוא ו-86% מהיצוא של קוריאה הצפונית הם מסין. ביולי 2024 דיווח האתר "אינטליג'נס אונליין" (צר') כי רוסיה וקוריאה הצפונית הסכימו לאפשר לסין גישה ישירה לים יפן ולצפון האוקיינוס השקט, דרך נהר טומן. גשר הידידות הסינו-קוריאני מדיה וקבצים בנושא יחסי סין – קוריאה הצפונית בוויקישיתוף Russia and North Korea agree to grant China direct access to North Pacific, אינטליג'נס אונליין (נדרש רישום חינם לאתר), 9 ביולי 2024
טארקוויניוס

האם התכוונתם ל... לוקיוס טארקוויניוס פריסקוס – המלך החמישי של רומא לוקיוס טארקוויניוס סופרבוס – המלך השביעי והאחרון של רומא לוקיוס טארקוויניוס קולאטינוס – אציל רומאי, ממייסדי הרפובליקה ארונס טארקוויניוס – נסיך רומאי, בנו של המלך לוקיוס טארקוויניוס סופרבוס
יחסי מין בחלל

יחסי מין בחלל הם בעלי מאפיינים ייחודיים ומצריכים התמודדות עם אתגרים פיזיקליים, פיזיולוגים ופסיכולוגים אשר שונים מסביבת כדור הארץ. אף על פי שטיסות מאוישות לחלל מתקיימות זה מספר עשורים הרי שככל הידוע, נכון ל-2017, לא נוסו יחסי מין בחלל בקרב בני אדם. משימות ארוכות טווח בחלל בעתיד יצריכו פתרונות לאתגרים השונים. על פי החוק השלישי של ניוטון, גוף המפעיל כוח על גוף אחר, הגוף האחר יפעיל כוח השווה בעוצמתו אך מנוגד בכיוונו על הגוף הראשון. על כן, בני זוג המחוברים זה לזה יפעילו תנועות מנוגדות. שימוש בעצם שלישי יוכל לעזור להתמודד עם בעיה זו. קשיים אחרים הם עצמים מרחפים בכיוון בני הזוג או תנועה יחסית לעצמים אחרים והתנגשות בהם. לתופעות הייחודיות לשהות בחלל - כגון שינוי בכבידה, קרינה, רעש, רעידות, בידוד, הפרעת קצב היממה ומתח נפשי - ישנה השפעה פיזיולוגית. ייתכן גם שתהיה להן השפעה על ההתעברות וההיריון. החיים על פני כדור הארץ התפתחו תחת כוח כבידה של 1g. כוח כבידה אחר עשוי להשפיע על הפריה, הריון, לידה והתבגרות. מחקרים על רביית יונקים בתנאי חוסר כבידה נערכו על חולדות והראו מספר השפעות פיזיולוגיות. החולדות חסרו יכולת לתקן את עצמם וסבלו משיעור הפריה נמוך. עד כה לא נערך מחקר לאורך כל מחזור החיים של יונקים. כיום, שהות בחלל כרוכה בשהות במרחב מחיה מצומצם לאורך זמן ועל כן ליחסי מין עלולה להיות השפעה שלילית על פרטיותם של חברי הצוות ועל מערכות היחסים ביניהם. בשנת 1989 פורסמה בקבוצת הדיון alt.sex מסמך מזויף בשם "מסמך 12-571-3570". במסמך תואר ניסוי במעבורת חלל במסגרת משימה STS-75 אשר מטרתו הייתה לבחון את יעילותן של תנוחות מין בחוסר כבידה. בניסוי נבדקו, לכאורה, עשר תנוחות, שש עשו שימוש בחגורה ובמנהרה מתנפחת והיתר נערכו בעמידה. על פי המסמך הניסוי תועד בווידאו בן עשר שעות. משימת STS-75 האמיתית התרחשה בשנת 1996 וכל חברי הצוות בה היו גברים. בשל ההתייחסויות הרבות למסמך הוציאה נאס"א הודעה רשמית המסבירה כי מדובר באגדה אורבנית. שירות הידען, ‏סקס בחלל, באתר "הידען", 17 במרץ 2000 סקס בחלל, באתר ynet, 13 ביולי 2008 כל מה שרציתם לדעת על סקס בחלל ולא העזתם לשאול, אתר סוכנות החלל הישראלית, 24 במאי 2017 B, Fritzsch; LL, Bruce (באוקטובר 1995). "Utricular and saccular projections of fetal rats raised in normal gravity and microgravity". NLM Gateway Search. ASGSB Bull. אורכב מ-המקור ב-9 באוגוסט 2011. נבדק ב-25 בינואר 2014. {{cite web}}: (עזרה) Wakayama, Sayaka; Kawahara, Yumi; et al. (25 באוגוסט 2009). Dey, Sudhansu (ed.). "Detrimental Effects of Microgravity on Mouse Preimplantation Development In Vitro". PLoS ONE. Public Library of Science. 4 (8): e6753. Bibcode:2009PLoSO...4.6753W. doi:10.1371/journal.pone.0006753. ISSN 1932-6203. PMC 2727478. PMID 19707597. ארכיון מ-17 בפברואר 2015. {{cite journal}}: (עזרה) Crawford-Young, Susan J. (2006). "Effects of microgravity on cell cytoskeleton and embryogenesis" (PDF). The International Journal of Developmental Biology. 50 (2/3): 183–191. doi:10.1387/ijdb.052077sc. ISSN 0214-6282. PMID 16479487. נבדק ב-25 בינואר 2014. {{cite journal}}: (עזרה)
קנו (מדינה)

קנו (באנגלית: Kano) היא אחת מ-36 המדינות המרכיבות את ניגריה, וממוקמת בצפון הארץ. קנו היא המדינה הגדולה ביותר מבחינת מספר תושביה. קנו נוסדה ב-27 במאי 1967. עד שנת 1991 קנו כללה גם את מדינת ג'יגווה אשר התפצלה ממנה בסופו של דבר. מלבד ג'יגווה היא גובלת במדינות קצינה, באוצ'י וקדונה. בירתה היא העיר קנו, שעל שמה נקראת המדינה. השפה הרשמית היא האוסה. אחד המרכיבים החשובים של הכלכלה המקומית הוא החקלאות אשר נפוצה בפריפריה של קנו. הייצור החקלאי המקומי כולל אורז, תירס, דורה, לוביה ודוחן. ייצור זה מהווה מקור לאוכל עבור תושבי קנו, בעוד שהייצוא כולל אגוזים וכותנה. קנו היא יצרנית גדולה של שום, עורות, גומי ערבי, סויה, שומשום ופלפלת צ'ילי. הפעילות המסחרית הראשונה החלה בקנו במהלך המאה ה-16. בהמשך האזור הפך למרכז מסחרי חשוב באפריקה. קנו היא המרכז התעשייתי הגדול ביותר בניגריה אחרי מדינת לאגוס והגדול ביותר בצפון הארץ. הייצור התעשייתי המקומי כולל טקסטיל, הנעלה, פלסטיק, קוסמטיקה וכו'. מדיה וקבצים בנושא קנו בוויקישיתוף (הקישור אינו פעיל, 16 במאי 2022) קנו, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ניגריה. אתם מוזמנים לתרום לוויקיפדיה ולהרחיב אותו.
יקב אדיר

יקב אדיר הוא יקב בוטיק ישראלי הממוקם בפארק תעשיות רמת דלתון. יינן היקב הוא אבי רוזנברג. היין מיוצר על בסיס כרמים שנשתלו בשנות ה-80 ובשנות ה-90 של המאה ה-20 בגליל העליון, בגובה 870 מטר מעל פני הים. היקב הוקם ב-2003 במושב כרם בן זמרה על ידי שתי משפחות, רוזנברג ואשכנזי, ממקימי היישוב. משפחת אשכנזי עלתה מטורקיה ומשפחת רוזנברג הגיעה מרומניה, אחרי מלחמת העולם השנייה. לפני פתיחת היקב נמכרו ענבי היין ליקבי רקנאטי ויקב ססלוב. בשנותיו הראשונות מכר היקב אלפים בודדים של בקבוקים. פריצת הדרך הייתה ב-2008 כאשר זכה היקב במדליית זהב כפולה בתחרות "טרה וינו 2008" בו נבחר היין 'פלטו 2005' כיין הישראלי הטוב ביותר לשנת 2008 והיקב זכה לתואר "היקב הבוטיק הישראלי הקטן הטוב ביותר לשנת 2008". נכון לשנת 2021 יקב אדיר מייצר כ-50 אלף בקבוקים בשנה. ליקב מרכז מבקרים המאפשר טעימות יין. למשפחות גם מחלבת עזים בשם מחלבת אדיר. אתר האינטרנט הרשמי של יקב אדיר יקב אדיר, ברשת החברתית אינסטגרם יקב אדיר, ברשת החברתית פייסבוק יקב אדיר, צופית - פורטל תיירות. אורכב בארכיון האינטרנט ב-5 באוקטובר 2017 נא להכיר: יקב אדיר, באתר "פורטל היין הישראלי". אורכב בארכיון האינטרנט ב-31 באוגוסט 2018 "פשוט אדיר", באתר foodis.co.il‏, 8 באוגוסט 2009 "מבקר היין שלנו הגיע אל 'יקב אדיר' ומצא שם גם… עיזים", באתר "חרדי10", 9 במרץ 2015 יקב אדיר, באתר "מפה". אורכב בארכיון האינטרנט ב-6 באוקטובר 2017 'יקב אדיר' ו'חלב אדיר' במרום גליל, באתר "ערוץ 7", 16 באוגוסט 2009 אכן, יקב אדיר, באתר "הארץ", 31 במאי 2011
עונג שבת (אגודה)

עונג שבת היה יוזמה של חיים נחמן ביאליק למפגשים של הציבור ביישוב עם אנשי רוח, שנערכו מדי שבת בתל אביב, ובהם ניתנו הרצאות בקשת רחבה של תחומי דעת, בהם תנ"ך, תלמוד, היסטוריה, פילוסופיה, גאוגרפיה, בוטניקה ועוד. מפגשים אלה החלו בתחילת 1927 והמשיכו להתקיים עשרות שנים לאחר מותו של ביאליק. לאור הצלחת המפגשים בתל אביב נוסדו מפגשים דומים ברחבי ארץ ישראל וגם בקהילות יהודיות בתפוצות. את המניע ליוזמה זו הציג הסופר הלל בבלי בדברים שאמר לו ביאליק: בלי שבת אנו אומה בזויה ושפלה, ואף לא אומה. יש לרומם את ערך השבת בתוכנו, כאן ובכל מקום, ובייחוד בעיני הדור הצעיר; ולא – נבול ניבול. לא תהיה לנו תקומה. ... יש בדעתי לעשות משהו – להקים חברה או מוסד לשם חיזוק השבת. כך נקרא למוסד 'חיזוק שבת' או 'עונג שבת'. יתכנסו אנשים ביום השבת, יתעסקו בצוותא בדברי תורה וחכמה, ולא ידירו גם הנאה מאכילה ושתייה, וממילא יתחזק כוח השבת בלבבם על ידי עונג שבת. בדצמבר 1926 נוסדה אגודת "עונג שבת", וכעבור חודש, בשבת פרשת יתרו, חנך ביאליק את מפגשי "עונג שבת" בקונסרבטוריון שולמית. לאחר שהייתה אכסניה זו צרה מלהכיל את כל המבקשים להשתתף בה, עברו המפגשים לאולם של גימנסיה הרצליה, שבו היה מקום ל-500 איש. במאי 1929 נחנך אולם "אוהל שם", שבו 1,200 מקומות, כמשכנו הקבוע של מפעל "עונג שבת". גם אולם גדול זה לא הספיק לכל המבקשים להשתתף במפגשים אלה. ביאליק הנחה את המפגשים ונשא דברי סיכום בסוף כל הרצאה. מפעם לפעם אף הרצה בעצמו. עם המרצים במפגשי "עונג שבת" נמנו הרב פרופ' שמחה אסף, הסופר יהודה בורלא, פרופ' ש"ד גויטיין, ד"ר משה גליקסון, אפרים הראובני, ד"ר חיים הררי, פרופ' נפתלי הרץ טור-סיני (טורצ'ינר), יוסף מיוחס, פרופ' עקיבא ארנסט סימון, פרופ' גרשם שלום, פרופ' משה זילברג ועוד. קדמה להרצאות שירה בציבור בהנחיית מנשה רבינא, פורדהאוז בן ציסי ושלמה רביץ. לאור הצלחת המפגשים בתל אביב נוסדו מפגשים דומים ברחבי ארץ ישראל וגם בקהילות יהודיות בתפוצות. בשנת 2015 עיריית תל אביב חידשה את עונג השבת והיא מקיימת מדי פעם אירועי תרבות ואירועים לילדים בחינם בשבת תחת השם "עונג שבת". חיים נחמן ביאליק, על "אהל שם" ו"ענג שבת", בהנחת אבן הפנה ל"אהל שם" בת"א, באייר תרפ"ח (בפרויקט בן-יהודה) שמואל אבנרי, ‏איך חישמל "עונג שבת" של ביאליק את היישוב? : תרפ"ז-תשס"ז - שמונים שנה ל"מפעלו השלישי" של המשורר הלאומי, מים מדליָו 18, תשס"ז, עמ' 357–370(הקישור אינו פעיל, 23/02/23) שמואל אבנרי, יום הולדת לציפור הנפש התרבותית של ביאליק, באתר פייסבוק שמואל אבנרי, ביאליק והצעירה הקירחת, באתר nrg‏, 2 במאי 2009 שמואל אבנרי, באיזה דברי תִפלוּת היו אנשי תל אביב מבלים שַבָּתָם אלמלא "עונג שבת", באתר הארץ, 15 ביולי 2019 מודעה המזמינה למפגש "עונג שבת" בכ"ט בתשרי תש"ו, באתר הספרייה הלאומית ארכיון אגודת עונג שבת, בספרייה הלאומית א' ל' גרוסמאן, "עונג שבת בתל אביב", הדואר, ט' בניסן תרפ"ח; נכלל בספר: י"ל ברוך (עורך), ספר המועדים - שבת, הוצאת אגודת עונג שבת (אהל שם) בתל אביב על ידי דביר, תש"ח, עמ' 228–229, באתר היברובוקס הלל בבלי, "בחברתו של ביאליק", הדואר, כ"ה בתמוז תשי"ט. מסיבות עונג שבת על הים, דואר היום, 3 בספטמבר 1935 מסיבת עונג שבת ב"ישורון", הצופה, 9 במאי 1938 מושב באר טוביה הנהיג מפגשי עונג שבת לנוער, הַבֹּקֶר, 30 באפריל 1945 מסיבת עונג שבת בחולון, חרות, 14 ביולי 1957
פטריס אברה

פטריס אברה (Patrice Evra; נולד ב-15 במאי 1981 בדקר, סנגל) הוא כדורגלן עבר צרפתי יליד סנגל, ששיחק בעמדת המגן השמאלי. לזכותו 81 הופעות במדי נבחרת צרפת. אברה נולד בעיר דקר שבסנגל. הוא עבר לצרפת עוד כשהיה ילד צעיר ושיחק בנוער של פריז סן-ז'רמן. אחרי שמיצה את הכדורגל הצרפתי, עבר פטריס לאיטליה, שם שיחק במדי מרסלה ומונצה. בשנת 2000 חזר אברה לצרפת והפעם למועדון ניס. עונת 2001/2002 הייתה עונה מצוינת בשביל המגן הצרפתי וקבוצות רבות התעניינו בו. בסופו של דבר, קבוצת מונקו נכנסה איתו למשא ומתן כדי שהשחקן ישחק בשורותיה. דבר זה הצליח לה, והקבוצה החתימה את אברה. עם מונקו זכה אברה בגביע הצרפתי והגיע פעמיים לגמר גביע האליפות. אברה הצטרף למנצ'סטר יונייטד בינואר 2006 תמורת כ-5.5 מיליון פאונד. אברה הגיע ליונייטד כמחליף למגן הארגנטינאי, גבריאל היינצה ואת הופעת הבכורה שלו ביונייטד עשה ב-14 בינואר 2006, במשחק נגד מנצ'סטר סיטי. ב-21 ביולי 2014, עזב אברה את יונייטד וחתם ביובנטוס. אברה זכה עם יובנטוס בשתי אליפויות איטליה ובשני גביעי איטליה, ואף העפיל איתה לגמר ליגת האלופות 2015 שנערך בברלין, בו הפסידה 1-3 לברצלונה. ב-25 בינואר 2017 חתם אברה במרסיי לשנה וחצי. ב-10 בנובמבר 2017 שוחרר השחקן מהקבוצה בעקבות תקרית אלימה במהלכה בעט באוהד הקבוצה לפני משחק בליגה האירופית. בעקבות כך הורחק על ידי פיפ"א ל-7 חודשים. ב-7 בפברואר 2018 חתם אברה בוסטהאם יונייטד מהפרמייר ליג. בתום העונה עזב את הקבוצה. ב-29 ביולי 2019 הודיע אברה על פרישה מכדורגל בגיל 38. פרק זה לוקה בחסר. אנא תרמו לוויקיפדיה והשלימו אותו. אברה נכלל בסגל נבחרת צרפת ביורו 2016 ואף הגיע עימה עד לגמר, בו הפסידה נבחרתו 0-1 לפורטוגל בהארכה. מדיה וקבצים בנושא פטריס אברה בוויקישיתוף פטריס אברה, ברשת החברתית פייסבוק פטריס אברה, ברשת החברתית אקס (טוויטר) פטריס אברה, ברשת החברתית אינסטגרם פטריס אברה, ברשת החברתית טיקטוק פטריס אברה, באתר Transfermarkt פטריס אברה, באתר Soccerway פטריס אברה, באתר BDFutbol פטריס אברה, באתר WorldFootball.net פטריס אברה, באתר National Football Teams פטריס אברה, באתר FootballDatabase.eu פרופיל השחקן באתר התאחדות הכדורגל הצרפתית בגיל 38: פטריס אברה פרש מכדורגל, באתר ynet, 29 ביולי 2019
עונת 2013/2014 ביורוקאפ

עונת 2013/2014 ביורוקאפ הייתה העונה ה-12 של תחרות אירופית לקבוצות כדורסל והשישית שאורגנה על ידי יורוליג בסקטבול ופיב"א אירופה. המשחק הראשון התקיים ב-15 באוקטובר 2013 ומשחקי הגמר הסתיימו ב-7 במאי 2014. בתחרות השתתפו 56 קבוצות. בסדרת משחקי הגמר של התחרות ניצחה ולנסיה וזכתה בגביע בפעם השלישית בתולדות המועדון. בעקבות כך היא קיבלה זכות להשתתף בעונת 2014/2015 ביורוליג בשלב הבתים השתתפו 41 קבוצות ו-7 קבוצות שירדו מיורוליג. 48 קבוצות אורגנו ב-8 בתים. 24 קבוצות החזקות של הבתים שיחקו שלב בתים נוסף כאשר בבתים נכללו עוד 8 קבוצות שירדו מיורוליג. בהמשך 16 קבוצות המשיכו לפלייאוף שנערך בשיטת משחק בית/משחק חוץ כולל סדרת משחקי הגמר. בשלב הזה הצטרפו נאנטר, שטרסבורג, ברוזה במברג, מונטפסקי סיינה, ריטאס וילנה, הכוכב האדום בלגרד, ז'לונה גורה, ובודיוולניק קייב שנשרו מהיורוליג. לישראל היו שתי נציגות: הפועל ירושלים החלה את התחרות בית ה', סיימה במקום השני והעפילה להמשך התחרות. בשלב השני היא סיימה את הבית במקום הראשון והמשיכה לשלב הפלייאוף. לאחר ניצחון בשמינית הגמר על רטיופארם אולם היא הפסידה לניז'ני נובגורוד. מכבי חיפה החלה את התחרות בית ז', סיימה במקום השני והעפילה להמשך התחרות. את שלב הבתים השני היא סיימה במקום האחרון בבית. פירוט התוצאות באתר לינואספורט פירוט התוצאות באתר התחרות
קרחון אתבסקה

קרחון אתבסקה (באנגלית: Athabasca Glacier) הוא קרחון המהווה את אחת משש ה"אצבעות" של שדה הקרח קולומביה. הקרחון ממוקם בהרי הרוקי הקנדיים, בפארק הלאומי ג'ספר, בפרובינציית אלברטה שבקנדה. הקרחון נסוג בקצב של כ-5 מטרים בשנה; במהלך 125 השנים האחרונות הקרחון נסוג יותר מ-1.5 קילומטרים ואיבד מחצית מנפחו. בשל קלות הנגישות אליו, הקרחון הוא הקרחון הפופולרי ביותר בצפון אמריקה, וזאת מאחר שקצה הקרחון מצוי במרחק הליכה מהכביש המהיר אייספילדס. מרכז המבקרים של שדה הקרח (The Icefield Interpretive Centre), מצוי מעברו השני של הכביש המהיר, למול הקרחון. המרכז סגור במהלך החורף (אמצע אוקטובר עד אמצע אפריל).  בחודשי הקיץ המרכז משמש כאכסניה, כאתר הסעדה, ובו ניתן לרכוש כרטיסים לסיור על הקרחון - סיור המבוצע באמצעות אוטובוסי שלג שתוכננו במיוחד למתלולים של הקרחון.  אורכו של הקרחון כ-6 ק"מ, ושטחו כ-6 קמ"ר. עוביו של הקרחון נע בין 90 ל-300 מטרים.  נהר אתבסקה מפל אתבסקה אומאני, סיימון ל. קרחוני קנדה, פרסומי ממשלת קנדה, עמ' 252. הקרחון באתר הפארקים של קנדה אתר הפארק הלאומי ג'ספר
לאגוס (מדינה)

לאגוס (באנגלית: Lagos) המכונה גם מדינת לאגוס (על מנת להבדיל אותה מהעיר לאגוס) היא המדינה הקטנה בניגריה מבחינת שטח אשר ממוקמת בדרום-מערב המדינה. מדינת לאגוס היא המרכז הכלכלי החשוב של ניגריה, ובה נמצאת העיר לאגוס, אשר מהווה מטרופולין חשוב. אם לאגוס הייתה מדינה עצמאית, היא הייתה הכלכלה החמישית בגודלה באפריקה. ישנן מחלוקות בין הממשל הניגרי לבין הממשל המקומי לגבי מספר התושבים בלאגוס כפי שנמדד במפקד האוכלוסין ב-2006. המדינה גובלת במדינת אוגון ממזרח ומצפון, בבנין ממערב, ובאוקיינוס האטלנטי מדרום. המדינה הוקמה ב-27 במאי 1967, כחלק משינוי החלוקה הפדרטיבית של ניגריה. עד להקמת המדינה, לאגוס נוהלה באופן ישיר על ידי הממשל הפדרלי. בתחילה לאגוס הייתה גם בירת המדינה וגם בירת ניגריה כולה. בשנת 1976 בירת מדינת לאגוס הועברה מלאגוס לאיקג'ה. בשנת 1991 אבוג'ה הפכה לבירתה הרשמית של ניגריה, ובכך החליפה את לאגוס. למרות כל אלה, העיר לאגוס נשארה המרכז הכלכלי החשוב ביותר והעיר המאוכלסת במדינת לאגוס ובניגריה כולה. בשנת 2020 החל אכלוס מתחם "אקו אטלנטיק" שנבנה על חצי האי מיובש לחופי האויקאנוס. מדיה וקבצים בנושא לאגוס בוויקישיתוף אתר האינטרנט הרשמי של לאגוס (באנגלית) ערך זה הוא קצרמר בנושא גאוגרפיה של ניגריה. אתם מוזמנים לתרום לוויקיפדיה ולהרחיב אותו.
Motion

Motion (בעברית: תנועה) הוא אלבום האולפן הרביעי של הדי ג'יי והמפיק הסקוטי קלווין האריס, אשר פורסם ב-31 באוגוסט 2014 דרך חברות התקליטים פליי איי רקורדס וקולומביה רקורדס. האלבום קיבל תגובות מעורבות מהמבקרים. "Motion", בשבועו הראשון הגיע למקום השני במצעד האלבומים הבריטי עם 37,325 עותקים שנמכרו בשבוע הראשון. כמו כן, הגיע האלבום למקום החמישי במצעד בילבורד 200 בשבועו הראשון בארצות הברית, והפך לאלבום השני של האריס ברציפות שהגיע לראש המצעד של אלבומי המוזיקה האלקטרונית/דאנס. שלושת הסינגלים הראשונים, "Under Control", "Summer" ו-"Blame" עלו אל ראש טבלת מצעד הסינגלים הבריטי. שאר הסינגלים שפורסמו מתוך האלבום הם "Outside", "Open Wide" ו-"Pray to God". שם האלבום, עטיפתו, והתאריך הרשמי לפרסומו נחשפו ב-25 בספטמבר 2014. ב-5 באוקטובר, האריס הכריז בדף הטוויטר שלו על רשימת האמנים אשר שיתפו איתו פעולה בסינגלים, ביניהם אלי גולדינג, ביג שון, גוון סטפאני, ולהקת חיים. "Under Control" - רצועה שיתופית עם הדי ג'יי השוודי אלסו והצמד הבריטי הרטס. יצא לאור ב-7 באוקטובר 2013 בתור הסינגל הראשון מתוך Motion. השיר הגיע לראש מצעד הסינגלים הבריטי כבר בשבועו הראשון, וכן נכנס אל תוך העשירייה הפותחת בפינלנד, אירלנד, נורווגיה ושוודיה. "Summer" - יצא לאור ב-14 במרץ 2014, כסינגל השני מתוך האלבום. השיר הגיע למקום הראשון בממלכה המאוחדת ובאירלנד ונכנס לחמשת המקומות הראשונים במדינות רבות, ביניהן אוסטרליה, קנדה, גרמניה, נורווגיה ושוודיה. הוא אף הפך לשיר אשר דורג במקום הגבוה ביותר בבילבורד הוט 100 מתוך האלבום, בזאת שהגיע למקום השביעי. "Blame" - באירוח הזמר הבריטי ג'ון ניומן יצא לאור ב-7 בספטמבר 2014, כסינגל השלישי באלבום. השיר זכה להצלחה בינלאומית והגיע לראש המצעדים בפינלנד, נורווגיה, ושוודיה, ועמד בשיאו במקום ה-19 בבילבורד הוט 100. "Outside" - יצא לאור ב-20 באוקטובר 2014, כסינגל הרביעי מתוך האלבום, בהשתתפות הזמרת הבריטית אלי גולדינג. הסינגל הגיע למקום השישי במצעד הסינגלים הבריטי, למקום הראשון בגרמניה ופינלנד, לחמשת המקומות העליונים באירלנד, נורווגיה, שוודיה, לעשירייה הפותחת באוסטרליה וניו זילנד, ולשלושים המקומות הראשונים בארצות הברית. "Open Wide" - אשר משתתף בו הראפר ביג שון, יצא לאור במקור כסינגל שיווקי מתוך האלבום ב-27 באוקטובר 2014. השיר הגיע למקום ה-23 במצעד הסינגלים הבריטי, ופורסם כסינגל החמישי מתוך האלבום. "Pray to God" - בהשתתפות הלהקה האמריקאית חיים, יצא לאור ב-2 בפברואר 2015, בתור הסינגל השישי והאחרון מתוך האלבום. השיר הגיע למקום העשירי במצעד הסינגלים האוסטרלי וכן למקום ה-35 במצעד הסינגלים הבריטי. "Slow Acid" - יצא לאור כסינגל השיווקי הראשון מתוך האלבום ב-15 באוקטובר 2014. השיר הגיע למקום ה-86 במצעד הסינגלים הבריטי. "Burnin'" - יצא לאור בתור הסינגל השיווקי השני מתוך האלבום בהשתתפות התקליטן R3hab, ב-29 באוקטובר 2014 דרך Beatport. "Overdrive" - בשיתוף פעולה עם הדי ג'יי ההולנדי אומט אוזקאן, יצא לאור כסינגל השיווקי השלישי מתוך האלבום ב-22 בדצמבר 2014 דרך Beatport. מידע על האלבום Motion באתר MusicBrainz מידע על האלבום Motion באתר AllMusic האלבום Motion באתר Discogs
מפל טאקאקו

מפל טאקאקו (באנגלית: Takakkaw Fall) הוא מפל מים בהרי הרוקי הקנדיים, בשטח הפארק הלאומי יוהו, בסמוך לעיירה פילד שבפרובינציית קולומביה הבריטית בקנדה. גובהו של המפל, מהנקודה הגבוהה ביותר שלו ועד בסיסו - 302 מטרים. למפל ארבע מדרגות. שתי המדרגות העליונות קצרות, ולא ניתן לראותן מבסיסו. גובהה של המדרגה העיקרית - 260 מטרים. מקורם של מי המפל בקרחון דיילי וקרחון ניילס - שניהם בשדה הקרח ואפטה (עיקר המים מקורו בקרחון דיילי). הנחלים זורמים בכל ימות השנה, אולם בחורף, בשל הטמפרטורות הנמוכות, השלג והקיפאון, הזרימה פוחתת משמעותית עד האביב, עת השלגים נמסים. הזרימה החזקה ביותר במפל היא בין החודשים יולי - ספטמבר, בעיקר בשעות הצהריים ואחר הצהריים. המפל ייחודי במרחק שבו המים ניתזים מקיר הסלע שמאחורי המפל. נפילת המדרגה השנייה של המפל (שגובהה 30 מטרים) על זיז סלע יוצרת מתז זה, שלעיתים מגיע למרחק של 45 מטרים מקיר הסלע. שם המפל - טאקאקו - מקורו בשפת הקרי, ומשמעות השם "זה מדהים".  קשת הנוצרת בנתזי מפל טאקאקו. מראה המפל באוגוסט 2017 ערפל הנוצר מנתזי המפל מראה קרחון דיילי ומפל טאקאקו הזורם ממנו, 16 ביולי 2005 מדיה וקבצים בנושא מפל טאקאקו בוויקישיתוף נתוני מפל טאקאקו, באתר World Waterfall Database (באנגלית) מפלי טאקאקו, באתר מפלי קולומביה הבריטית מפל טאקאקו, באתר אנציקלופדיה בריטניקה (באנגלית)
Reaper

Reaper (בעברית: קוֹצֵר) הוא סינגל שיווקי שהוקלט על ידי הזמרת האוסטרלית סיה. הסינגל יצא לאור ב-6 בינואר 2016, תחת חסותה של חברת התקליטים אינרציה רקורדס, כסינגל השיווקי השני מתוך אלבומה השביעי, This Is Acting. את השיר כתבו סיה, קניה וסט, נח גולדשטיין ואחרים, והוא הופק על ידי וסט, גולדשטיין, ג'סי שטקין ואחרים. במקור תכננה סיה לתת לריהאנה את השיר, אך היא סירבה לקבלו ובחרה לתת לסיה להקליט אותו. השיר תוכנן להיכנס לאלבומה השמיני של ריהאנה, Anti. לבסוף, בתחילת 2016 החליטה סיה שהיא תקליט בעצמה את השיר, והוא יצא כסינגל השיווקי השני מן האלבום. בנוסף, החליטה סיה כי לשיר לא יצולם ווידאו קליפ ולכן העלתה לערוץ ה-Vevo שלה תמונה שתאפשר למעריציה לשמוע את השיר. סיה הופיעה עם השיר בכל אחד מן המופעים שקיימה בסיבוב ההופעות הראשון שלה, "Nostalgic for the Present Tour". בנוסף, הופיעה סיה עם השיר ב-"GMA", שם ביצעה אותו בשידור חי לעיניי כל הצופים. השיר הצליח להיכנס למצעדים רבים ברחבי העולם, ובשיאו הצליח להגיע למקום ה-1 במצעד שירי ה-R&B שבשוודיה. מידע על השיר "Reaper" באתר AllMusic סרטון השיר "Reaper" באתר יוטיוב "Listen to Sia's new song 'Reaper,' written and produced by Kanye West". The Verge. נבדק ב-2017-10-08. "Listen to a New Sia Song Meant for Rihanna and Made With Kanye West". Cosmopolitan (באנגלית). 2016-01-07. נבדק ב-2017-10-08. SiaVEVO (2016-01-06), Sia - Reaper (Audio), נבדק ב-2017-10-08 Reaper, בביצוע סיה, סרטון באתר יוטיוב Sverigetopplistan - Sveriges Officiella Topplista, www.sverigetopplistan.se (בשוודית)
אלדן ארנרייך

אלדן קיילב ארנרייך (באנגלית: Alden Caleb Ehrenreich; נולד ב-22 בנובמבר 1989) הוא שחקן קולנוע וטלוויזיה יהודי-אמריקאי. ארנרייך נולד בלוס אנג'לס, קליפורניה שבארצות הברית למשפחה יהודית-רקונסטרוקציוניסטית. הוריו הם שרי (לבית ניומן), מעצבת פנים ומארק ארנרייך, רואה חשבון. שמו הפרטי נקרא על-שם הבמאי פיל אלדן רובינסון. אביו החורג, הארי ארונוביץ, הוא אורתודנט. למד משחק באוניברסיטת ניו יורק. סרטון קומי שיצר והוצג באירוע בת מצווה שבו נכח הבמאי סטיבן ספילברג, הפנה אליו את תשומת לבו של הבמאי שקישר בינו ובין אולפני דרימוורקס. בשנת 2009 ביצע את הופעת הבכורה הקולנועית שלו בסרטו של הבמאי פרנסיס פורד קופולה "טטרו", בתפקיד בני, אחיו הצעיר של טטרו (וינסנט גאלו). ב-2018 כיכב בסרט "סולו: סיפור מלחמת הכוכבים" שעוקב אחר דמותו הנודעת של הגיבור האן סולו מהיקום הקולנועי של "מלחמת הכוכבים". מדיה וקבצים בנושא אלדן ארנרייך בוויקישיתוף אלדן ארנרייך, במסד הנתונים הקולנועיים IMDb (באנגלית) אלדן ארנרייך, באתר AllMovie (באנגלית) אלדן ארנרייך, במסד הנתונים הקולנועיים KinoPoisk (ברוסית) אמיר בוגן, האן סולו הצעיר: "הריסון פורד אמר לי להגיד שהוא לימד אותי הכול", באתר ynet, 23 במאי 2018 אל תספרו לו על הסיכויים: אלדן ארנרייך הוא האן סולו הצעיר, באתר וואלה, 18 ביולי 2016 גיל רונן, יהודי יככב בסרט הבא של מלחמת הכוכבים, באתר ערוץ 7, 18 ביולי 2016
Eye of the Needle

Eye of the Needle (בעברית: עין המחט) הוא סינגל שיווקי שהוקלט על ידי הזמרת האוסטרלית סיה. השיר יצא לאור ב-3 ביוני 2014, על ידי חברות התקליטים אינרציה רקורדס, RCA רקורדס ומאנקי פאזל, כסינגל השיווקי הראשון והיחיד מתוך אלבומה השביעי, 1000 Forms of Fear. עם יציאתו נכנס השיר אל המקום השלושים ושש במצעד המוזיקה האוסטרלי. את השיר כתבו סיה וכריסטופר ברייד והוא הופק על ידי גרג קורסטין, שהפיק לסיה שירים רבים מן האלבום ואת האלבום עצמו גם כן. סיה החליטה כי השיר יהיה כסינגל השיווקי הראשון והיחיד מתוך האלבום ובנוסף, החליטה לצלם לו וידאו קליפ נלווה שיעזור בקידום העולמי שלו. את הקליפ פרסמה סיה כמה ימים לאחר שהכריזה על השיר כסינגל שיווקי רשמי מתוך האלבום. הווידאו קליפ הנלווה שיצא לשיר על ידי כמה אנשים מציג בתוכו רקדנית עם שמלה שחורה שמשתרעת על כל רצפת החדר שבה היא נמצאת, כשבין לבין ניתן לראות גבר מתופף על תופים. הקליפ הפך במהרה לוויראלי, ומונה הצפיות שלו נכון לאוקטובר 2021, עומד על למעלה מ-46 מיליון צפיות. בספוטיפיי צבר השיר למעלה מ-50 מיליון השמעות. מידע על הסינגל "Eye of the Needle" באתר מיוזיק בריינז מידע על השיר "Eye of the Needle" באתר AllMusic סרטון השיר "Eye of the Needle" באתר יוטיוב "'Eye of the Needle' is Now Up on Spotify : Listen". Siamusic.net. Archived from the original on 8 August 2014. Retrieved 25 July 2014. Sia Shares New Song "Eye of the Needle", Pitchfork (באנגלית) ARIA Sia Shares New Song "Eye of the Needle" | Pitchfork, pitchfork.com (באנגלית) Sia - Eye of the Needle (VIDEO), נבדק ב-2019-12-21 aDreamList (2015-06-30), Sia - Eye of the Needle (VIDEO), נבדק ב-2017-10-05 Eye of the Needle, נבדק ב-2020-04-02